“O‘ZQIShLOQXO‘JALIKMASh-XOLDING” XOLDING KOMPANIYASINI TAShKIL ETISh TO‘G‘RISIDA

Respublika qishloq xo‘jaligini zamonaviy texnika va mexanizatsiya vositalari bilan ta’minlash, bozor sharoitlariga javob beradigan qishloq xo‘jalik mashinasozligi boshqaruvi tuzilmasini shakllantirish, shuningdek tarmoq korxonalarining barqaror va samarali ishlashiga erishish, ular tomonidan ishlab chiqariladigan mahsulotlarining raqobatga bardoshliligini oshirish maqsadida Vazirlar Mahkamasi qaror qiladi:
 1. O‘zbekiston Respublikasi Davlat mulki qo‘mitasi va 1 va 1a-ilovalarga muvofiq respublika qishloq xo‘jaligi mashinasozligi korxonalarining ularning “O‘zmashsanoat” va “O‘zavtosanoat” uyushmalari tarkibidan chiqishi hamda “O‘zqishloqxo‘jalikmash-xolding” xolding kompaniyasini tashkil etish to‘g‘risidagi taklifi qabul qilinsin.
 2. O‘zbekiston Respublikasi Davlat mulki qo‘mitasi va “O‘zqishloqxo‘jalikmash-xolding” kompaniyasi 1996-yilda 2-ilovaga* muvofiq davlat korxonalarini, ushbu korxonalarning davlatga tegishli aksiyalari nazorat paketlarini “O‘zqishloqxo‘jalikmash-xolding” kompaniyasining ustav fondiga bergan holda, ochiq turdagi aksionerlik jamiyatlariga aylantirsinlar.
 O‘zbekiston Respublikasi Davlat mulki qo‘mitasining ko‘rsatib o‘tilgan korxonalarning mol-mulkini, mehnat jamoasiga tegishli aksiyalar paketi haqini 1997-yildan boshlab 5 yil muddatda bo‘lib-bo‘lib to‘lagan holda, 1996-yil 1-yanvardagi qoldiq qiymat bo‘yicha baholash to‘g‘risidagi taklifiga rozilik bildirilsin.
 3. Belgilab qo‘yilsinki:
 “O‘zqishloqxo‘jalikmash-xolding” xolding kompaniyasi yuridik shaxs hisoblanadi va ochiq turdagi aksionerlik jamiyati shaklida ta’sis etiladi;
 xolding kompaniya tarkibiga kiruvchi sho‘ba aksionerlik jamiyatlari mustaqil yuridik shaxs hisoblanadilar hamda xolding kompaniya majburiyatlari bo‘yicha javob bermaydilar.
 5. Quyidagilar “O‘zqishloqxo‘jalikmash-xolding” kompaniyasi asosiy vazifalari va faoliyati yo‘nalishlari etib belgilansin:
 qishloq xo‘jaligi uchun texnika va mexanizatsiya vositalari ishlab chiqaruvchi korxonalar o‘rtasida kooperatsiya aloqalari tashkil etilishi va rivojlanishiga ko‘maklashish;
 qishloq xo‘jaligi mashinasozligi sohasida yagona ilmiy-texnika va investitsiya siyosatini o‘tkazish, paxtachilik, g‘allachilik va qishloq xo‘jaligining boshqa tarmoqlari uchun texnikaning ilg‘or turlari fermer, dehqon xo‘jaliklari uchun kichik — mexanizatsiya vositalari ishlab chiqarilishini tashkil etish; 
 ichki va tashqi bozorlarning marketing tadqiqotlarini amalga oshirish, qishloq xo‘jaligi mashinalarining har xil turlari va tizimlariga bo‘lgan talabni qondirish, ishlab chiqarilayotgan qishloq xo‘jaligi texnikasining raqobatga bardoshliligini oshirish, uning eksportga yetkazib berilishini kengaytirish;
 korxonalarning kompaniyaga tegishli bo‘lgan aksiyalar paketlari va paylariga muvofiq xolding kompaniya tarkibiga kiruvchi korxonalarni boshqarishda qatnashish;
 tarmoqni texnika bilan qayta jihozlash uchun xorijiy investorlarning mablag‘larini keng jalb etish, yetakchi xorijiy firmalar bilan qishloq xo‘jaligi mashinalarining va mexanizatsiya vositalarining zamonaviy turlarini ishlab chiqarish bo‘yicha qo‘shma korxonalar va ishlab chiqarishlar tashkil etish.
 6. “O‘zqishloqxo‘jalikmash-xolding” kompaniyasi ijroiya apparatining tuzilmasiga 4 va 4a-ilovalarga muvofiq hamda xodimlarning cheklangan soni 70 nafar bo‘lishiga rozilik berilsin.
 Belgilab qo‘yilsinki, kompaniya raisi va uning o‘rinbosarlari muassislarning umumiy yig‘ilishida saylanadi va Vazirlar Mahkamasining qarori bilan lavozimiga tasdiqlanadi.
 O‘zbekiston Respublikasi Davlat mulki Qo‘mitasi “O‘zqishloqxo‘jalikmash-xolding” kompaniyasining boshqa muassislari bilan birgalikda bir oy muddatda ta’sis yig‘ilishi o‘tkazsin, kuzatish kengashi tuzsin, kompaniyaning ustavini tasdiqlasin va uning ustav fondini shakllantirsin.
 7. O‘zbekiston Respublikasi Adliya vazirligi, Moliya vazirligining Demonopolizatsiya va raqobatni rivojlantirish bosh boshqarmasi ta’sis hujjatlari berilgan sanadan boshlab ikki hafta muddatda “O‘zqishloqxo‘jalikmash-xolding” xolding kompaniyasini davlat ro‘yxatidan o‘tkazsinlar.
 8. “O‘zqishloqxo‘jalikmash-xolding” xolding kompaniyasi O‘zbekiston Respublikasi Davlat mulki qo‘mitasi va Moliya vazirligi bilan birgalikda qonunchilikda belgilangan tartibda xolding aksiyalari emissiyasi prospektini tayyorlasin va ro‘yxatdan o‘tkazsin, bunda aksiyalar paketining 51 foizi davlatga tegishli bo‘lishini va qolgan qismi yuridik va jismoniy shaxslar o‘rtasida, shu jumladan xorijiy yuridik va jismoniy shaxslar o‘rtasida taqsimlanishini nazarda tutsin.
 9. “O‘zqishloqxo‘jalikmash-xolding” xolding kompaniyasi uch oy muddatda xolding tarkibiga kiruvchi sho‘ba aksionerlik jamiyatlarining tuzilmasini, maqomini qayta ko‘rib chiqsin va ular bilan o‘zaro hamkorlik qilishning amaliy tartibini ishlab chiqsin.
 10. Ilmiy-tadqiqot va tajriba-konstruktorlik ishlarini mablag‘ bilan ta’minlash maqsadida O‘zbekiston Respublikasi Moliya vazirligining 1996 — 1998-yillarda sotilgan mahsulot (ishlar, xizmatlar) hajmining bir foizi miqdoridagi xolding kompaniyaning barqarorlashtirish va rivojlantirish jamg‘armasiga ajratmalarni xolding kompaniyaning sho‘ba korxonalari mahsulotlari (ishlari xizmatlari) tannarxiga qo‘shish to‘g‘risidagi taklifiga rozilik berilsin.
 11. O‘zbekiston Respublikasi Tashqi iqtisodiy aloqalar vazirligi, “O‘zistiqbolstat” davlat qo‘mitasi, Davlat mulki qo‘mitasi, Xorijiy sarmoyalar bo‘yicha agentlik “O‘zqishloqxo‘jalikmash-xolding” kompaniyasi bilan birgalikda 1996-yilda qishloq xo‘jalik mashinasozligini rivojlantirishga va tarkibiy qayta qurishga yo‘naltirilgan investitsiya loyihalarini amalga oshirishda xorijiy investorlarning qatnashishi uchun tenderlar (tanlovlar) tashkil etsinlar.
 12. “O‘zqishloqxo‘jalikmash-xolding” kompaniyasi, O‘zbekiston Respublikasi Qishloq xo‘jaligi vazirligi, “O‘zqishloqxo‘jalikta’minot-tuzatish” davlat-kooperativ qo‘mitasi bir oy muddatda Vazirlar Mahkamasiga ishlab chiqarilayotgan qishloq xo‘jalik texnikasini sotishning va ularga firma xizmati ko‘rsatishning, shu jumladan lizing asosida xizmat ko‘rsatishning yangi shakllarini joriy etishga doir takliflar kiritsinlar.
 13. “O‘zistiqbolstat” davlat qo‘mitasi, O‘zbekiston Respublikasi Qishloq xo‘jaligi vazirligi, O‘zbekiston Qishloq xo‘jaligi fanlari akademiyasi, “O‘zqishloqxo‘jalikmash-xolding” kompaniyasi manfaatdor vazirliklar, idoralar bilan birgalikda qishloq xo‘jaligi texnikasining raqobatga bardoshli yangi turlarini ishlab chiqarishni o‘zlashtirish dasturini ishlab chiqsinlar va 1996-yilning uchinchi choragida tasdiqlash uchun Vazirlar Mahkamasiga kiritsinlar.
 14. Toshkent shahar hokimligi bir oy muddatda “O‘zqishloqxo‘jalikmash-xolding” xolding kompaniyasi ijroiya apparati joylashtiriladigan joyini belgilasin.
 15 Mazkur qarorning bajarilishini nazorat qilish Bosh vazirning o‘rinbosarlari Y.F. Paygin va V.A. Chjen zimmasiga yuklansin.
 “Toshkent traktor zavodi” IB, Toshkent shahri
 “Toshqishloqxo‘jalikmash” IB, Toshkent shahri 
 Toshkent agregat zavodi, Toshkent shahri
 “O‘zbekqishloqxo‘jalikmash” AJ, Toshkent shahri
 “Chirchiqqishloqxo‘jalikmash” AJ, Chirchiq shahri
 “Kimyoqishloqmash” AJ, Toshkent shahri
 “Texnolog” AJ, Toshkent shahri
 “Bog‘dorchilik mashinasozlik zavodi” AJ, Toshkent viloyati
 “Intermash” AJ, Toshkent viloyati 
 “Urganchozuqamash” AJ, Urganch shahri 
 “Uzun tajriba ixtisoslashtirilgan zavodi” AJ, Surxondaryo viloyati
 “BMKB-Agromash” AJ, Toshkent shahri 
 “O‘zitalmotor” AJ, Toshkent shahri 
 “Normal zavodi” jamoa korxonasi, Yangiyo‘l shahri
 “Buxoro tajriba ixtisoslashtirilgan zavodi” jamoa korxonasi, Buxoro viloyati
 Rahbariyat
 Marketing va rivojlantirishning prognozi boshqarmasi
 Ilmiy-texnika taraqqiyoti va investitsiyalar boshqarmasi 
 Qimmatli qog‘ozlar boshqarmasi
 Ishlab chiqarish kooperatsiyasi bo‘limi 
 Tashqi iqtisodiy aloqalar bo‘limi 
 Xalq iste’moli tovarlarini rivojlantirish bo‘limi
 Moliya, hisob va hisobot bo‘limi
 Ishlar boshqarmasi